Die Figua vom zuanig-grantlatn Bauan Petutschnig Hons aus Schlatzing taucht in seine Programm scho seid 2006 auf.  Da Petutschnig Hons is a klaana Baua im Nemeaweab, dea wos si iwa ois und jedn aufregt, wos z. B. in da Agrarbolidik, in da Laundwiatschoft odar aa in sein Duaf Schlatzing und da Nochbaschoft foisch rennt. Des mocht a mid launige Sprich in an recht urign Owakärnta Dialekt.  Seine Marknzeichn san a rods Kappe, a blaua Hacklamauntl und a großa Schägl, mid dem wos a auf ois drischt, wos eam net taugt, z. B. Red Bull Dosn und aundare Lebmsmiddl aus da Massnproduktion. Seit 2013 is da Petutschnig Hons ois eigane Markn duach Videos im Netz etabliat.  Nemhea mocht ar aa no Liadln, zmeist Coverversionan, de wos auf d Laundwiatschoft oda Laundmaschinan umdicht san